Miguela Xuereb .td_uid_2_6148804fdff02_rand.td-a-rec-img{text-align:left}.td_uid_2_6148804fdff02_rand.td-a-rec-img img{margin:0 auto 0 0} Pfizer u BioNTech SE ħabbru li l-vaċċin tagħhom huwa sikur għal tfal bejn il-5 snin u l-11 il-sena, wara li daħlu r-riżultati promettenti mit-trials tant mistennija. It-Tnejn filgħodu l-kumpaniji qalu li l-vaċċin ipproduċa rispons qawwi ta' antikorpi fi tfal ta' bejn il-ħames u l-11-il sena. Fit-trial ħadu sehem 2,268 parteċipant u ngħataw żewġ dożi ta' 10 mikrogrammi l-waħda – 1/3 tad-doża tal-adulti. Din kienet waħda mill-akbar trials li rat kif jista' jaħdem il-vaċċin tal-Covid-19 fuq it-tfal. Il-kumpaniji qalu li qed jippjanaw li jissottomettu d-data bħala parti minn talba għal awtorizzazzjoni għall-użu ta' emerġenza mill-Amministrazzjoni tal-Ikel u d-Droga tal-Istati Uniti, u li se jaqsmuha mar-regolaturi fl-Ewropa wkoll. Il-pressjoni li jkunu vaċċinati t-tfal dejjem qed tiżdied, hekk kif f'pajjiżi bħall-Istati Uniti għad hemm numru ta' restrizzjonjijiet għal persuni li mhux vaċċinati. Peress li t-tfal huma f'riskju anqas li jimirdu serjament bil-Covid-19 kien hemm pressjoni fuq l-iżviluppaturi tal-mediċini biex jiġi żgurat li r-riskju tal-vaċċin ma jkunx akbar mit-theddida tal-virus. F'każijiet rari, il-vaċċini RNA kienu marbuta ma' infjammazzjoni tal-qalb u infjammazzjoni tal-inforra tal-qalb, u r-riskju jidher li huwa l-ogħla f'irġiel iżgħar. Is-subien aktar f'riskju b'effett rari tal-Pfizer milli bil-Covid-19 – studju .td_uid_3_6148804fe03a4_rand.td-a-rec-img{text-align:left}.td_uid_3_6148804fe03a4_rand.td-a-rec-img img{margin:0 auto 0 0}